kardosdrur/scandi-wiki huggingface dataset:
Flokimmunitet

Flokimmunitet er en form for indirekte beskyttelse mod infektionssygdomme, som opstår, når en stor andel af en population er blevet immune mod smitte og dermed ikke kan bære smitten videre til den lille del af flokken, som ikke er immune. De få ikke-immune vil derved opnå en grad af beskyttelse ved ikke at møde så mange smittebærere; smitte-kæden svækkes.

Den immune del af populationen kan have opnået immuniteten enten ved tidligere at have haft infektionen eller gennem vaccination. Der findes individer, som af medicinske årsager så som immundefekt eller immun-undertrykkelse, ikke kan opnå immunitet - disse vil være afhængige af at være beskyttet af flokimmunitet. Når en vis andel af populationen har opnået immunitet, vil infektionen hen ad vejen blive elimineret fra populationen. På denne måde kunne man fx i 1977 erklære kopper for udryddet. Flokimmunitet virker kun mod sygdomme, som smitter fra individ til individ - hvilket fx ikke gælder stivkrampe. Det er forskelligt, hvor stor en del af befolkningen der skal være immune, før der kan siges at være flokimmunitet. Det afhænger bl.a. af sygdommens smitsomhed. For mæslinger, der er meget smitsomme, vurderes andelen at være 95 %, mens tallet er lavere ved andre sygdomme.

Flokimmunitet som strategi under coronaviruspandemien 

Flokimmunitet blev et kendt begreb i Danmark som en af de mulige strategier under coronaviruspandemien i 2019-2020. Da der ikke fandtes nogen tilgængelig vaccine mod coronavirussen under udbruddet, anbefalede flere eksperter, at den eneste realistiske strategi imod virussen var, at man i Danmark forsøgte at opnå flokimmunitet, ved at et tilstrækkeligt antal danskere blev smittet og dermed opnåede immunitet. Det blev vurderet, at det ville kræve, at 60-70 % af befolkningen skulle opnå immunitet. Bl.a. professorerne Jan Pravsgaard Christensen og virologen Allan Randrup Thomsen fra Københavns Universitet mente, at alternativet, en inddæmning af virussen til en lille del af befolkningen ved hjælp af omfattende test og isolering, ikke ville virke på længere sigt, medmindre samme strategi blev fulgt i resten af verden også.

Se også 

 mRNA-vaccine

Kilder 

Epidemiologi
Vaccination
Det basale reproduktionstal

Det basale reproduktionstal  er det antal mennesker, som hver smittet bærer smitten videre til i en befolkning fuldstændig uden immunitet.
I epidemiologi er  således et mål for, hvor smitsom en infektiøs sygdom er, og det er vigtigt for at vurdere, hvor hurtigt sygdommen kan sprede sig i en befolkning.

Det basale reproduktionstal afhænger generelt af tre faktorer. En smittet har sandsynligheden  for at give smitten videre til en person, som vedkommende er i kontakt med. Den smittede er i kontakt med  personer pr. tid, og  er tidsperioden, hvor man kan smitte.  er produktet af disse tre størrelser:

Det ses, at  kan mindskes ved at reducere én eller flere af faktorerne.  kan reduceres ved fx håndvask og at holde afstand,  ved isolation/karantæne, og  kan evt. forkortes med medicinsk behandling. Omvendt kan  og dermed  stige hvis smittede er i kontakt med særligt mange usmittede, f.eks på natklubber og skibe.

 estimeres på grundlag af matematiske modeller og er ikke konstant for en organisme, men afhænger af for eksempel miljøfaktorer, befolkningsadfærd, beskyttelsesforanstaltninger m.m.

Dette adskiller sig fra det effektive reproduktionstal ( eller ), der er antallet af mennesker, som hver smittet bærer smitten til i en aktuel befolkning (hvor nogle er vaccineret, nogle allerede er syge, nogle er døde osv.).

Værdier for kendte sygdomme 
I tabellen er fremlagt estimerede  for forskellige sygdomme.

Estimering med SIR-modellen 

SIR-modellen er en kompartmentsmodel for spredning af sygdom. En befolkning betragtes som bestående af tre grupper: en andel smittemodtagelige , en andel smittede  samt en andel , der ikke længere er smittet. Dette er andele af det totale befolkningstal, så summen giver 1. Ændringen i antallet af smittede over tid er givet ved:

Det første led siger, at smitten spreder sig hurtigere, jo flere er smittede, og jo flere er modtagelige for smitte.  repræsenterer, hvor mange én person smitter pr. tid, og er derfor relateret til de tidligere størrelser ved:

Det andet led fortæller, hvor mange holder op med at være smittede pr. tid, hvor  er lig med den inverse smitteperiode:

Der er en epidemi, så længe differentialkvotienten er større end 0:

Med disse størrelser kan det ses, hvad der må gælde for  og  i begyndelsen af epidemien:

I begyndelsen af epidemien er der meget få smittede, så . Antallet af smittede er småt, men positivt, så det kan divideres væk på begge sider. Uligheden er da:

Det ses, at venstresiden blot er et udtryk for :

For at en sygdom bliver til en epidemi, skal  altså være større end 1. Ved at tilpasse modellen til data kan  estimeres.

Referencer 

Epidemiologi
Lille Vejleå

Lille Vejleå er en ca. 12 kilometer lang å der på det meste af dens løb danner grænse mellem Ishøj og Greve kommuner. Den har sit udspring sydøst for Hedehusene, og løber først mod sydøst, og senere mod øst langs det fredede areal omkring 
Benzonsdal. Den løber gennem Ishøj og Hundige og ud i Køge Bugt ved Hundige Strand ved sydvestenden af Køge Bugt Strandpark.

Kilder og henvisninger

 Kort over området på miljoegis.mim.dk

Ishøj Kommunes geografi
Greve Kommunes geografi
Vandløb på Sjælland
Hrodr

Hrodr (norrønt Hroðr, betydende "den berømte") er en kvindelig jætte i nordisk mytologi, der er venner med aserne og jætten Hymer. Ifølge digtet Hymiskviða i den Ældre Edda, hvor hun er mor til guden Tyr, og det bliver indikeret at Hymer er faderen. I den Yngre Edda bliver Odin dog angivet som Tyrs far.

Referencer 

Litteratur
 Orchard, Andy (1997). Dictionary of Norse Myth and Legend. Cassell. 

Jætter
Tour de Nesle

Tour de Nesle eller Nesles Tårn var et af de fire store vagttårne i Paris' gamle bymur, opført i begyndelsen af 1200-tallry af Filip 2. August og revet i 1665. 

Tårnet stod på Seinens venstre (sydlige) bred over for den gamle Louvre borg på den modsatte side. Oprindeligt kendt som Tour Hamelin, var det en cylindrisk struktur på cirka 10 meter i diameter. Højden var omkring 25 meter, med en trappetårn, der nåede lidt højere op. Senere blev tårnet en del af Hôtel de Nesle, et middelalderpalæ. 

På Seine højre bred lå et lignende højt tårn: Tour du Coin (Hjørnetårn).Tårnene beskyttede adgangen opstrøms til byen mod Île de la Cité. 

I 1308 købte Filip 4. tårnet af Amaury de Nesle. I 1319 forærede Filip 5. bygningen til sin dronning Johanne af Burgund, og hun efterlod det i sit testamente til Burgunds Kollegium, som hun havde grundlagt for Paris' Universitet. Palæet og tårnet blev nedrevet i 1665 og på stedet opførtes Collège des Quatre-Nations (senere overtaget af Institut de France) med Bibliothèque Mazarine. 

I det 19. århundrede skrev Alexandre Dumas den ældre det berømte kærlighedsdrama La Tour de Nesle, hvor han skildrede stedet som et orgieteater og gerningsstedet for mordet på dronningen af Frankrig i begyndelsen af 1300-tallet, (sandsynligvis Margrete af Burgund). Hans historie er baseret på legenden fra 1400-tallet kendt som Tour de Nesle Affæren (Affaire de la tour de Nesle), centreret omkring reelle begivenheder, der fandt sted i 1314, hvor Filip 4.'s svigerdøtre blev anklaget for utroskab, og deres påståede elskere tortureret, flået og henrettet.

Se også 
Tour de Nesle Affæren

Galleri

Referencer

Litteratur

Eksterne henvisninger 
 Tour de Nesle skandalen

Paris' historie
Bygninger, konstruktioner og anlæg i Paris
Beatrice 1. af Burgund

Beatrice (Beatrix) I (1143 – 15. november 1184) var grevinde af Bourgogne fra 1148 til sin død, og var herudover tysk-romersk kejserinde gennem sit ægteskab med Frederik Barbarossa. Hun blev kronet som kejserinde af Modpave Paschalis 3. i Rom 1. august 1167, og som dronning af Bourgogne i Wien i august 1178.

Tysk-romerske kejserinder
Beatrice af Burgund

Beatrice af Burgund (eller Beatrix af Burgund) kan henvise til :
 Beatrice 1. af Burgund, (1143–1184), Pfalzgrevinde af Burgund (1148–1184) og tysk-romersk kejserinde
 Beatrice 2. af Burgund (1193–1231), Pfalzgrevinde af Burgund (1205–1231)
 Beatrice af Burgund (Bourbonnais) (1257–1310), arving til alle Bourbonnais godser
Montpellier Business School

Montpellier Business School er en europæisk business school med campusser i Montpellier. Skolen, der blev grundlagt i 1897. MBS blev placeret på en 69. plads blandt de europæiske business schools i 2019 af Financial Times. MBS har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri.
MBS programmer har de tre internationale akkrediteringer AMBA, EQUIS og AACSB. Skolen har over 17.700 alumner inden for handel og politik, herunder Eric Besson (Tidligere fransk minister).

Referencer

Eksterne henvisninger 

 Officiel website

Uddannelsesinstitutioner i Frankrig
Business School
Etableret i 1897
Stangvikfjorden

Stangvikfjorden er en fjordarm af Breifjorden i Surnadal og Sunndal kommune på Nordmøre. Fjorden går 15 kilometer mod sydøst til Todalsfjorden, og sammen med Todalsfjorden er længden 19 kilometer. Fjorden har indløb mellem Nesøytangen på Nesøya i vest og Stangvik, som fjorden er opkaldt efter i øst. Det meste af fjorden ligger på nordøstsiden af Nesøya og en lang og smal halvø som går nordover fra Ålvund. På den anden siden ligger Ålvundfjorden.

Fra Rykkjem på vestsiden er der færgeforbindelse over fjorden til Kvanne. Færgestrækningen er en del af riksvei 670. Syd for Kvanne svinger fjorden østover, før den ved bebyggelsen Nordvik drejer mod syd igen. Ved næsset Nausta ligger indløbet til Todalsfjorden som går ind til Todalsøra i bunden af fjorden. 

Fra Kvanne og mod syd på østsiden går riksvei 671. 

Stangvikfjorden var, før 1964, sammen med Stangvik kirke centrum i gamle Stangvik prestegjeld og Stangvik kommune.

Kilder og henvisninger 

Fjorde i Møre og Romsdal
Nordmøre
Surnadal
Eurovision: Europe Shine A Light

Eurovision: Europe Shine A Light eller ESC – Europa tænder lys var et direktesendt underholdningsprogram, som blev sendt fra Hilversum i Holland lørdag den 16. maj 2020. Programmet var en erstatning for Eurovision Song Contest 2020, der var blevet aflyst som følge af coronaviruspandemien i 2019-2020. Den europæiske sammenslutning af radio- og tv-stationer (EBU) stod bag udsendelsen, mens det er de hollandske tv-stationer AVROTROS, NOS og NPO, der  producerede programmet.

Specialprogrammet var ikke en konkurrence, men var i stedet en hyldest til de artister, som skulle have deltaget i Eurovision Song Contest 2020. Det blev sendt direkte fra et studie i Hilversum kl. 21:00 (CET) og varede i godt to timer. Værterne var Chantal Janzen, Jan Smit og Edsilia Rombley, der skulle have været værter for det egentlige Eurovision Song Contest 2020. 

I Danmark blev programmet sendt på DR1.

Baggrund 
Det er tredje gang, at EBU afholder et særligt show i ESC-formatet, efter Congratulations (ESC's 50-års-jubilæumsshow) afholdt i Forum i København i oktober 2005, samt Eurovision Song Contest's Greatest Hits (60-års-jubilæumsshowet) sendt fra London i marts 2015.

Showets titel er en reference til den britiske ESC-vinder fra 1997, "Love Shine A Light" med Katrina and the Waves. Bandets forsanger, Katrina Leskanich, var i øvrigt den ene af værterne ved det føromtalte Congratulations-show i København i 2005.

Format 
EBU skrev i deres officielle pressemeddelse pr. 31. marts 2020, at showet vil hylde de sange og solister, der skulle have deltaget ved det aflyste ESC, samt Eurovision Song Contest i almindelighed. På grund af coronapandemien, er det forventet, at de eventuelle medvirkende vil deltage via satellitforbindelse fra de respektive lande. Dog bliver der ikke tale om en egentlig konkurrence med afstemning. Ydermere er det heller ikke fastlagt, om alle de 41 lande, der skulle have deltaget ved ESC 2020, vil medvirke i programmet.

Referencer 

Eurovision Song Contest 2020
Vagn Ytte Larsen

Vagn Ytte Ørnebjerg Larsen (født 23. marts 1941 i København) er en dansk politiker, der fra 1998 til 2006 var borgmester i Nykøbing-Rørvig Kommune, valgt for Socialdemokratiet.

Ytte Larsen blev første gang valgt ind i byrådet i Nykøbing-Rørvig i 1974. Efter kommunalvalget 1997 blev han konstitueret som borgmester og efterfulgte dermed Venstres Søren Pallesen. Han sad som borgmester frem til kommunens nedlæggelse ved Strukturreformen i 2007. Forud for kommunesammenlægningen blev han ved kommunalvalget i 2005 endvidere indvalgt i kommunalbestyrelsen i den nyoprettede Odsherred Kommune, hvor han stadig sidder. I 2020 meddelte den da 79-årige Ytte Larsen, at han ikke genopstiller ved kommunalvalget 2021.

Efter sin tid som borgmester var Ytte Larsen ydermere formand for Danmarks Biblioteksforening, men er i dag gået på pension. 

Privat er han gift med Hanne Ytte Larsen, og parret har tre børn.

Kildeangivelser 

Borgmestre fra Socialdemokraterne
Tidligere borgmestre fra Danmark
Informationsmængde

Informationsmængde  er inden for informationsteori et kvantitativt mål for mængden af information, der kommer fra en måling eller et udsagn. Hvis udsagnet har sandsynligheden  for at være sandt uden a priori viden, er informationsmængden defineret som:

Hvis et system kan være i forskellige tilstande med hver deres sandsynlighed, kan en gennemsnitlig informationsmængde beregnes. Dette kaldes også for entropien.

Motivation 
Informationsmængde kan forstås ved at overveje, hvilke egenskaber mængden bør have:

1. Hvis et udsagn siger noget åbenlyst, der altid er rigtigt, vil sandsynligheden  for, at udsagnet er rigtigt være 1, mens informationen må være 0. Funktionen , der beskriver informationsmængden, skal altså opfylde:

2. Hvis noget er mere usandsynligt, må informationen i udsagnet omvendt blive større. Ændring i informationsmængde  og ændring i sandsynlighed  må altså have omvendte fortegn:

3. Hvis der bliver givet to udsagn med hver deres uafhængige sandsynlighed, er sandsynligheden for at begge er rigtige givet ved produktet:

Information ville dog normalt blive tænkt på som noget, der kan lægges oven i tidligere information. Dvs. at den samlede information skal være summen:

Derfor skal informationsmængden være en funktion af sandsynlighed, så den opfylder:

Krav 3 opfyldes af logaritmen , så informationsmængde må generelt kunne defineres som:

Her sørger det negative fortegn for, at definitionen overholder krav 2. Hvis en sandsynlighed for 1 sættes ind, giver logaritmen 0, så krav 1 er også opfyldt. Konstanten  skal være positiv, men kan ellers vælges frit. I informationsteori sættes konstanten typisk til 1. Inden for statistisk mekanik i fysik er konstanten dog lig med Boltzmanns konstant.

Logaritmens basis kan også frit vælges, men typisk vælges to-talslogaritmen  i informationsteori skønt den naturlige logaritme  bruges i fysik. Dermed bliver den endelige definition:

Enheden for informationsmængde er da bits.

Kildehenvisninger 

Informationsteori
Friedrich von Hausen

Friedrich von Hausen er navnet på flere personer:

 Frederik af Hausen (ca. 1150–1190), tysk trubadur
 Friedrich von Hausen (biskop) (død 1274), biskop af Kulm
 Friedrich Wilhelm Heinrich von Hausen (1739–1818), kongelig preussisk generalløjtnant
Latrinkatastrofen i Erfurt

Latrinkatastrofen i Erfurt () var en begivenhed, der fandt sted i Erfurt i Tyskland i 1184, hvor et stort antal adelige fra hele det tysk-romerske rige mødtes i et enkelt rum i Skt. Peters Kirke, hvor deres samlede vægt fik gulvet til at kollapse ned i latrinet under kælderen og førte til, at en lang række adelige druknede i afføring. Mindst 60 mennesker mistede livet i ulykken.

Henvisninger 

Erfurt
Ulykker
Begivenheder i 1184
Shuji Nakamura

er en japansk født amerikansk elektroingeniør og opfinder, med speciale i området med semikonduktør-teknologi. Han er professor i materialeafdelingen på College of Engineering, University of California, Santa Barbara (UCSB), og er anset som opfinderen af det blå LED, en kæmpe gennembrud i lysteknologien. Sammen med Isamu Akasaki og Hiroshi Amano, er han en af de tre modtagere af Nobelprisen i fysik i 2014 "for at have opfundet effektivt blålysafgivende dioder, der har muliggjort klare og energibesparende hvide lyskilder.

Karriere 
Nakamura er uddannet fra University of Tokushima i 1977 med en B.Eng. grad som elektroingeniør og opnåede en M.Eng. to år senere, hvorefter han tiltrådte Nichia Corporation, også med base i Tokushima. Det var under arbejdet for Nichia, at Nakamura opfandt den første galliumnitrid-LED (GaN) med høj lysstyrke, hvis strålende blå lys, når det delvist konverteredes til gul ved hjælp af en fosforbelægning, er nøglen til hvid LED-belysning, der blev taget i produktion i 1993.

Referencer

Eksterne henvisninger 

 Professor Nakamuras hjemmeside ved UCSB
 Solid State Lighting and Energy Center på UCSB
 Shuji Nakamura vinder $ 188,7 millioner forlig fra den tidligere arbejdsgiver Nichia for Blue Spectrum gennembrudsteknologi
 New York Times-artikel om Nakamuras afvikling med Nichia
    - Nitride halvleder-lysemitterende enhed
 Shuji Nakamura vinder Millennium Technology Prize 2006
 Nichias Shuji Nakamura: Drøm om den blå laserdiode
 2008 Prince of Asturias Award for teknisk og videnskabelig forskning   [ permanent død link ][ permanent død link ]
 Harvey Prize
 Shuji Nakamura SPIE Photonics Vest-plenarmæssig præsentation: Fremtidige og nuværende teknologier til faststofbelysning

Nobelprismodtagere fra Japan
Nobelprismodtagere fra USA
Opfindere fra USA
Marie af Sachsen-Weimar-Eisenach

Marie af Sachsen-Weimar-Eisenach (Maria Luise Alexandrina) (født 3. februar 1808 i Weimar, død 18. januar 1877 i Berlin) blev prinsesse af Preussen ved sit giftermål i 1827 med Prins Karl af Preussen.

Ægteparret fik tre børn: Frederik Karl af Preussen (1828-1885), Marie Louise af Preussen (1829-1901) og Anna af Preussen (1836-1918).

Frederik Karl var morfar til Kronprinsesse Margareta af Sverige og oldefar til Dronning Ingrid.

Preussen
Jyske mesterskab 1923-24 (fodbold)

Det jyske mesterskab i fodbold 1923-24 var den 26. udgave af turneringen om det jyske mesterskab i fodbold for herrer organiseret af Jydsk Boldspil-Union. Viborg FF vandt turneringen for første gang. Vinderen af turneringen kvalificerede sig til Landsfodboldturneringen 1923-24.

Oprykkerne Viborg FF blev den overraskende vinder af mesterskabet, da de regerende mestre AGF led nederlag i klubbens to sidste kampe. Viborg FF blev mestre 17. maj 1924 uden at spille, da AGF tabte rækkens sidste kamp, det udsatte opgør på hjemmebane mod Aalborg Chang, med 2-6.

Nr. fem og seks spillede kvalifikation til næste sæson mod de to bedste hold fra JBUs A-række..

JBUs Mesterskabsrække

Kvalifikation til Mesterrækken

Unionskampe 
De ti kredsvindere i JBUs A-række mødtes i et slutspil. Vinderen af finalen mødte nr. seks fra Mesterskabsrækken, mens taberen af finalen mødte nr. fem fra Mesterskabsrækken i kampene om to pladser i Mesterskabsrækken 1924-25.
1. runde
Randers Freja - Thisted IK 6 - 1.
Tønder BK - Vejen SF 1-0
Kredssemifinaler
Randers Freja - Aalborg Freja 4 - 3
Holstebro BK - Grindsted IF 6 - 1
Horsens fS - AGF II 10 - 1
Kolding IF - Tønder BK 4 - 2
Kredsfinaler
Randers Freja - Holstebro BK 3 - 2
Horsens fS - Kolding IF 3 - 2
Finale
Horsens fS - Randers Freja 5 - 2. Spillet i Aarhus.

Oprykningskampe 
Begge kampe blev spillet i Vejle.
Vejen SF - Randers Freja 6 - 1.
Horsens fS - Haderslev FK 4 - 1.
Horsens fS rykker op.

Slutspil oversigt

Kilder

Øvrige kilder 
 
 Johannes Gandil (1939): Dansk fodbold, Sportsbladets forlag.

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Hedvig Sophie af Slesvig-Holsten-Gottorp

Hedvig Sophie af Slesvig-Holsten-Gottorp (født 9. oktober 1705 – 4. oktober 1764) var en dansk-tysk prinsesse, der var abbedisse i Herford fra 1750 til 1764. Hun var datter af Christian August af Slesvig-Holsten-Gottorp og Albertine Frederikke af Baden-Durlach og storesøster til kong Adolf Frederik af Sverige.

Huset Oldenburg
Huset Holsten-Gottorp
Abbedisser
Hans Knudsen (kajakroer)

Hans-Wiggo "HW" Frederik Knudsen (født 11. august 1944 i Herlufsholm, død 19. marts 2020 i Roskilde) var en dansk bygningskonstruktør og kajakroer, der deltog ved de Olympiske Lege i 1964 og 1968.

Sportskarriere 

Ved OL i 1964 deltog han sammen med barndomsvennen Preben Sten Jensen i toerkajak på 1.000 meter-distancen, hvor de endte på en samlet niendeplads. Ved OL i 1968 deltog han i firerkajak med Harry Sørensen, Jørgen Andersen og Sten Lund Hansen, og dette hold sluttede ligeledes som nummer ni på 1.000 meter-distancen.

Erhvervskarriere 
Knudsen var udlært tømrer og blev senere uddannet bygningskonstruktør. Et ophold i Grønland i begyndelsen af 1970'erne førte til, at han blev gift med en lokal kvinde og efterfølgende bosatte sig i Sisimiut. Han blev medejer af ingeniørfirmaet Permagreen, der stod bag en lang række byggerier i Grønland.

Privatliv 
HW Knudsen var gift med Nanna, og de fik to børn. Udover et hus i Sisimiut havde de også et hus i Næstved, og hertil flyttede han og Nanna, da de blev pensionerede. Han blev i 2018 diagnosticeret med lungefibrose, og hans død to år senere var forårsaget af dette i samspil med COVID-19.

Referencer

Eksterne henvisninger 
 

Kajakroere fra Danmark
Deltagere for Danmark ved sommer-OL 1960
Deltagere for Danmark ved sommer-OL 1964
Dødsfald relateret til Covid-19
Ålvundfjorden

Ålvundfjorden er en fjordarm af Breifjorden i Tingvoll og Sunndal kommune på Nordmøre. Fjorden går 12 kilometer mod sydøst til Ålvund i bunden af fjorden. Fjorden ligger på sydvestsiden af Nesøya og en lang og smal halvø som sgårnordvestover fra Ålvund. På den anden side af halvøen ligger Stangvikfjorden.

Fjorden har indløb mellem Nesøytangen på Nesøya i øst og Bølset i vest. Lidt inde i fjorden, lige vest for Nesøya går fjordarmen Meisingsetvågen 4,5 kilometer ind på vestsiden med bratte fjelde på begge  sider. Inderst i vågen ligger Meisingset. 

Riksvei 70 følger vestsiden af fjorden ind til Meisingset og videre mod vest. Fra Meisingset går fylkesvej 302 videre nordover langs fjorden. Riksvei 670 går langs østsiden i den indre del af fjorden.

Kilder og henvisninger 

Fjorde i Møre og Romsdal
Tingvoll
Sunndal
Warren Bennett

Warren Bennett (født 4. juli 1962 i London, England) er en engelsk rockpopmusiker, pianist, guitarist, komponist og producer.

Warren Bennett der er søn af Brian Bennett, trommeslager i The Shadows, har spillet med bl.a. The Shadows som keyboardspiller, men har også spillet med Hank Marvin og Cliff Richard som sessionmusiker. Han har lavet plader i eget navn med egne grupper, og har produceret plader og har sit eget Pladestudie. Bennett er en multimusiker som også spiller trommer og percussion etc. Han har også komponeret musik til film og tv-serier, primært i england.

Udvalgt diskografi 

 In The Groove - 1985 (med Brian Bennett)
 Dream The Future - 1987
 Close to the Hedge - 1996
 Moondance - 1999 Zookeeper - 2002 - (med Ben Marvin)
 Left to My Own Devices - 2012
 Hank Marvin - Heartbeat - (1993) 
 Hank Marvin - Hank Plays Cliff - (1995) 
 Hank Marvin - Hank Plays Holly - (1996) 
 Hank Marvin - Hank Plays Live - (1997) 

 DVD diskografi  

 Hank Marvin - Hank Plays Live (2004) 
 Cliff Richard & The Shadows - The Final Reunion'' - Live at the O2 Arena (2009)

Eksterne henvisninger 
 
 

Musikere fra England
Pianister fra Storbritannien
Guitarister fra Storbritannien
Komponister fra England
Producenter